laion/Wikipedia-Exotic huggingface dataset:
Sidabravas

Sidabravas on alev Leedus Šiauliai maakonnas Radviliškise rajoonis, Sidabravase valla halduskeskus. Alev asub Kiršinase jõe kaldal. Alevis on keskkool ja raamatukogu. Vaatamisväärsuseks on aastal 1829 valminud katoliku kirik. Sidabravast mainiti esimest korda aastal 1829, mil mõisnik Matas Tracevskis lasi sinna rajada kiriku. Asula nimi tuleb sellest, et kiriku asutaja olevat enne surma poola keeles öelnud Szczodro odwdzięczył się Bogu (Jumal tasub heldelt). Esialgne nimi oligi poolapärane Ščodobrovas (poola keeles Szczodrobów), mis hiljem Sidabravaseks mugandus. Alev aastast 1972. Sidabravas Sidabravase kool Sidabravase kirik [1]  Sidabravas – pildid, videod ja helifailid Wikimedia Commonsis Alev portaalis vietoves.Lt
Leida Kook

Leida Kook (sünninimi Leida Millerson; ka Müllerson; hiljem Murdme; 15. juuni 1912 Restu – 2. mai 2015 Tallinn) oli eesti arst, arstiteadlane ja pedagoog. Leida Kook lõpetas Tartu Linna Tütarlaste Gümnaasiumi ja 1939. aastal Tartu ülikooli arstiteaduskonna ning töötas seejärel Tallinna Keskhaigla lasteosakonnas arstina. Aastast 1945 oli ta Tallinna Meditsiinikooli lastehaiguste õppejõud, 1950–1963 Eksperimentaalse ja Kliinilise Meditsiini Instituudi teadur ja 1963–1981 Tallinna Pedagoogilise Instituudi loodusteaduste kateedri õppejõud, alates 1965. aastast dotsent. Aastal 1959 kaitses ta meditsiinikandidaadi kraadi. Ta kirjutas ja koostas muu hulgas käsiraamatuid ja õppematerjale. Farmatseut ja luuletaja Eduard Kook oli Leida Koogi abikaasa. Valgamaa kodulooline andmebaas ISIK ERB[alaline kõdulink] Valgamaa kodulooline andmebaas ISIK
Naja annulata

Naja annulata on soomuseliste seltsi mürknastiklaste sugukonna kobra perekonna maoliik. Maoliigil Naja annulata klassifitseeritakse roomajate andmebaasis järgmised alamliigid : Naja annulata annulata Buchholz & Peters, 1876 Naja annulata stormsi (Dollo, 1886). Neid võib kohata roomamas ja/või ujumas (jõgedes, järvedes) Kamerunis, Ekvatoriaal-Guineas, Gabonis, Kongo Vabariigis, Kesk-Aafrika Vabariigis, Kongo Demokraatlikus Vabariigis, Rwandas, Burundis, Tansaanias ja Sambias. Naja annulata PETERS, 1876, Roomajate andmebaasi veebiversioon (vaadatud 12.05.2015)(inglise keeles) Selles artiklis on kasutatud prantsuskeelset artiklit fr:Naja annulata seisuga 12.05.2015.
Makários III

Makários III (kreeka Μακάριος Γ΄, ilmaliku nimega Michaíl Chrstodoúlou Moúskos (kreeka Μιχαήλ Χριστοδούλου Μούσκος); 13. august 1913 Panagiá – 3. august 1977 Nikosia) oli aastatel 1950–1977 Küprose Õigeusu Kiriku peapiiskop ja 1960–1977 Küprose president. Ta sündis Panagiá külas Paphose ringkonnas. Ta õppis usuteadust Nikosias ja Ateenas. 7. augustil 1938 sai ta mungaks ja pühitseti diakon Makarioseks. Samal aastal suunati ta õppima usuteadust Ateena ülikooli usuteaduskonda, mille lõpetas aastal 1942. Seejärel õppis ta kuni Saksa okupatsiooni lõpuni Ateena ülikooli õigusteaduskonnas. 13. jaanuaril 1948 pühitseti ta preestriks (lisaks sellele sai ta arhimandriidiks). Selle ajani tegutses ta metropoliit Panteleimoni (Kotokose) diakonina. Aastatel 1946–1948 täiendas ta end Bostoni Ülikoolis religioonisotsioloogia alal. 20. oktoobril 1950 valiti ta Nova Justiniana ja kogu Küprose peapiiskopiks.
Džeimsoni mamba

Džeimsoni mamba (Dendroaspis jamesoni) on soomuseliste seltsi mürknastiklaste sugukonna mamba perekonna maoliik. Džeimsoni mamba soomused: keskkehal selgmiselt – 15–17; kõhusoomused – 202–222 ; sabaaluseid kilbised – 94–106; anaalkilbis – jaotunud; ülamokakilbis – 8; silmaeesne kilbis – 3; silmatagune kilbis – 3; silmaalune kilbis – 1. Džeimsoni mambal klassifitseeritakse roomajate andmebaasis järgmised alamliigid: Dendroaspis jamesoni jamesoni - 210–235 kõhukilbist ja 94 kuni 122 sabaalust kilbist; Dendroaspis jamesoni kaimosae - 209–227 kõhukilbist, 94 kuni 113 sababalust kilbist. Neid võib kas puude otsas või roomamas kohata Guineas, Ghanas, Beninis, Togos, Nigeerias, Kamerunis, Ekvatoriaal-Guineas, Príncipe saarel, Gabonis, Kongo Vabariigis, Kesk-Aafrika Vabariigis, Sudaanis, Kongo Demokraatlikus Vabariigis, Ugandas, Keenias, Rwandas, Burundis, Angolas ja Sambias. Džeimsoni mamba kohtub inimestega harva. Vastastikused suhted on sageli emmale-kummale eluohtlikud - džeimsoni mamba võib vaenlasena kujutletavale inimesele järgi roomata ja mitu korda hammustada. Hammustus võib esile kutsuda mürgistusseisundi, mis võib kiiresti (30 kuni 120 minuti jooksul) lõppeda inimese surmaga. Dendroaspis jamesoni (TRAILL, 1843), Roomajate andmebaasi veebiversioon (vaadatud 12.05.2015)(inglise keeles) Dendroaspis jamesoni, ADW IMMEDIATE FIRST AID for bites by Jameson's Mamba, veebiversioon (vaadatud 12.05.2015)(inglise keeles) Selles artiklis on kasutatud prantsuskeelset artiklit fr:Dendroaspis jamesoni seisuga 12.05.2015.
Šaukotas

Šaukotas on alev Leedus Radviliškise rajoonis, Šaukotase valla halduskeskus. Alevis on keskkool ja raamatukogu. Vaatamisväärsuseks on aastal 1863 valminud katoliku kirik. Šaukotase mõisa mainiti esimest korda aastal 1575. Aastaks 1724 oli selle juurde tekkinud turuplatsi ja kaubandusprivileegidega alev. Aastal 1767 ehitati sinna esimene kirik. Alevi elanikud võtsid osa 1863. aasta ülestõusust, hiljem aga knygnešystėst. Šaukotas Mälestusmärk 1863. aasta ülestõusus osalenutele Šaukotase kirik [1]  Šaukotas – pildid, videod ja helifailid Wikimedia Commonsis Alev portaalis vietoves.Lt
Hakkâri provints

Hakkâri provints on 1. järgu haldusüksus (provints) Kagu-Türgis. Provintsist lõunas asub Iraak ja idas Iraan. Provintsi keskus on Hakkâri. Hakkâri ringkond (kurdi keeles Colemêrgi ringkond) Çukurca ringkond (kurdi Çelê ringkond) Şemdinli ringkond (kurdi Şemzînani ringkond) Yüksekova ringkond (kurdi Geweri ringkond) Population of provinces by years - 2000-2018, vaadatud 9.03.2019. Hakkâri provintsi koduleht (türgi keeles)
Magnus I

Magnus I ja Magnuse nimelisi valitsejaid on olnud mitu. Magnus oli Rooma vastukeiser aastal 235. Magnus Maximus oli Rooma kaaskeiser 383–388. Magnus I oli Manni ja Saarte kuningas 1099–1102 (Norra kuningas Magnus Olavsson). Magnus Nielssen Tugev valitses Lääne-Rootsis 1125–1134. Magnus Henriksson oli Rootsi rivaalkuningas 1160–1161. Magnus Aidalukk oli Rootsi kuningas 1275–1290. Magnus Hea oli Taani ja Norra kuningas 1035–1047. Magnus I oli Mani saare kuningas 972–978. Hertsog Magnus oli Liivimaa kuningas ja Saare-Lääne ning Kuramaa viimane piiskop. Magnus I oli Mecklenburg-Schwerini hertsog 1379–1384. Magnus Billung oli Saksimaa hertsog 1072–1106. Magnus I oli Saksi-Lauenburgi hertsog 1507–1543. Magnus Vaga oli Braunschweig-Lüneburgi hertsog 1345–1373. Magnus II
Tyruliai

Tyruliai on alev Leedus Radviliškise rajoonis, Tyruliai valla halduskeskus. Alev asub soode vahel merepinnast 129 meetri kõrgusel, neist suurimas asub Tyruliai zooloogilis-botaaniline kaitseala. Alevis on põhikool ja raamatukogu. Tyruliai tekkis aastal 1953, kui seal hakati turvast tootma. 15. mail 1958 sai Tyruliaist linnaline asula (sisuliselt alev). Ametlikult sai Tyruliaist alev 8. aprillil 2003. Tyruliai Kultuurimaja Vallamaja [1]  Tyruliai – pildid, videod ja helifailid Wikimedia Commonsis Alev portaalis vietoves.Lt
Astronavigatsioon

Astronavigatsioon on vee- või õhusõiduki, kosmoselaeva vms asukoha ja kursi määramine taevakehade asendi järgi. Tavaliselt kasutatakse taevakehade nurkkõrguse mõõtmiseks horisondist peamiselt sekstanti. Rakettide ja kosmoselaevade juhtimiseks kasutatakse automaatseid astronavigatsioonisüsteeme. Nende süsteemide põhielement on astrogiid. Astrogiidi signaal mõjutab näiteks automaatpiloodi tööd. ENE 1. Tallinn: Valgus, 1985.
Londoni lennujaam

Londoni lennujaamu on mitu. Lennujaamad Suurbritannias: Londoni Ashfordi lennujaam Londoni Biggin Hilli lennujaam London City lennujaam Londoni Gatwicki lennujaam Londoni Heathrow' lennujaam Londoni Lutoni lennujaam Londoni Oxfordi lennujaam Londoni Southendi lennujaam Londoni Stanstedi lennujaam
Diyarbakıri provints

Diyarbakıri provints on 1. järgu haldusüksus (provints) Kagu-Türgis. Provintsi keskus on Diyarbakır. Bağlari ringkond Bismili ringkond Çermiki ringkond (Zaza keeles Çêrmûg) Çınari ringkond Çüngüşi ringkond (zaza Sankus) Dicle ringkond (zaza Pîran, kurdi keeles Pîran) Eğili ringkond (zaza Gêl, kurdi Êgil) Ergani ringkond (zaza Erğeni, kurdi Erxenî) Hani ringkond (zaza Hêni) Hazro ringkond (kurdi Hezro) Kayapınari ringkond (kurdi Payas) Kocaköy ringkond (kurdi Karaz) Kulpi ringkond (zaza Pasor, kurdi Pasûr) Lice ringkond (zaza Lıcê, kurdi Pîran) Silvani ringkond (kurdi Silîvan, aramea keeles ܡܝܦܪܩܝܛ Mîyafariqîn) Suri ringkond (kurdi Sûr) Yenişehiri ringkond (kurdi Bajarê Nû) Population of provinces by years - 2000-2018, vaadatud 9.03.2019. Diyarbakıri provintsi koduleht (türgi keeles)
Magnus II

Magnus II nimelisi valitsejaid oli mitu. Magnus II oli Norra kuningas 1066–1069. Magnus II oli Rootsi kuningas 1319–1363. Magnus II oli Mani saare kuningas 1095–1102. Magnus II Kaelakeega oli Braunschweig-Lüneburgi hertsog 1373–1388. Magnus II oli Mecklenburg-Schwerini hertsog 1477–1503. Magnus II oli Saksi-Lauenburgi hertsog 1581–1603. Magnus I
Rajmund Jarosz

Rajmund Jarosz (17. märts 1875 Kalwaria Zebrzydowska – 23. juuli 1937 Drogobõtš) oli Poola poliitik. 1935 anti talle Kotkaristi II klassi teenetemärk. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 12.05.2015)
Marian Szumlakowski

Marian Szumlakowski (10. oktoober 1893 Radziechów – 7. detsember 1961 Madrid) oli Poola diplomaat. 1925 anti talle Vabadusristi III liik 3. järk. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 12.05.2015)
Stanisław Thugutt

Stanisław August Thugutt (30. juuli 1873 Łęczyca – 15. juuni 1941 Stockholm) oli Poola ühiskonnategelane ja poliitik. 1925. aastal anti talle Vabadusristi III liik 1. järk. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 12.05.2015)
Stanisław Grzmot-Skotnicki

Stanisław Grzmot-Skotnicki" (13. jaanuar 1894 Skotniki – 19. september 1939) oli Poola sõjaväelane, kindralmajor. 1936 anti talle Kotkaristi II klassi teenetemärk. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 12.05.2015)
Stasys Lozoraitis

Stasys Lozoraitis (5. september 1898 Kaunas – 24. detsember 1983 Rooma) oli Leedu poliitik ja diplomaat. Ta oli Leedu välisminister 1934–1938. 1939. aastal määrati ta Leedu saadikuks Itaalias. Pärast Leedu okupeerimist Nõukogude Liidu poolt jäi ta elama Rooma, kus esindas Leedu Vabariiki. 1933 anti talle Kotkaristi I klassi teenetemärk. Ka tema pojad Stasys Lozoraitis (1924–1994) ja Kazys Lozoraitis (1929–2007) olid Leedu diplomaadid. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 12.05.2015)
Python natalensis

Python natalensis on soomuseliste seltsi püütonlaste sugukonna püütoni perekonna maoliik. Pikka aega klassifitseeriti neid madusid Python sebae (hieroglüüfpüüton) alamliigina ja alles 1999. aastal tõsteti liigi kõrgusele. Nende madude sugulise sigimise vormiks on ovipaaria. Suguküpsed emased munevad peale edukat paaritumist ja munade kehasisest arengut 30–60 muna. Peale munade väljutamist keerdub emapüüton munakurna ümber ja soojendab mune kuni järglaste koorumiseni. Neid kägistajamadusid võib kohata roomamas Botswanas, Angolas, Kongo Demokraatlikus Vabariigis, Sambias, Burundis, Tansaanias, Keenias, Namiibias, Lõuna-Aafrika Vabariigis, Mosambiigis ja Zimbabwes. Tulnukliigina ka Florida osariigis. "Natal Rock Python, Python natalensis Smith". Originaali arhiivikoopia seisuga 4. märts 2016. Vaadatud 13. mail 2015. Python natalensis SMITH, 1840, Roomajate andmebaasi veebiversioon (vaadatud 13.05.2015)(inglise keeles)
Vladislav I

Valdislav I nime all on tuntud mitu valitsejat: Vladislav I oli Ladislaus Postumus Böömi kuningana Vladislav I oli Böömi hertsog Vladislav I oli Valahhia valitseja Stefan Vladislav I oli Serbia valitseja Władysław I nime all on tuntud: Władysław I oli Poola kuningas Władysław I oli Poola hertsog Vladislav II Vladislav III
Ammonios Sakkas

Ammonios Sakkas (kr Ἀμμώνιος Σακκᾶς Ammōnios Sakkás; ld Ammonius; Sakkas on seljakott; * u 175–242 või 243 Aleksandrias, Egiptuses) oli platonistliku traditsiooni filosoof, kes asutas kooli (ja koolkonna), mida tänapäeval nimetatakse uusplatonismiks. Eusebios Kaisareast kirjutab Ammoniosest, aga ta ajab tema segamini samanimelise kriitiku kirjanikuga. Ilmselt elas Ammonios kogu elu Aleksandrias ja suri pärast Plotinose lahkumist Aleksandriast 242 või 243 aastal. Tema kuulsaim õpilane oli Plotinos, kes õppis tema juures 232–242, kuni läks Rooma ja asutas seal oma kooli. Kuulsuselt järgmine õpilane oli Longinos, kes rajas kooli Ateenas. Ammoniose õpilane Origenes, oli (kesk?)platoonik ega samastu samanimelise kristliku teoloogiga. Sakkase nime india päritolu (saakia soost, nagu Siddhārtha Gautama) kummutati 20. sajandil. Erich Seeberg pakkus 1942. aastal, et Ammonios võis olla ariaan. Ernst Benz pakkus 1951, et Ammonios oli buda munk Aleksandrias.
Tuuli Toomere

Tuuli Toomere (16. november 1975 – 5. aprill 2008) oli eesti sotsioloog. Ta lõpetas Tartu Ülikooli sotsioloogia erialal 1999. aastal. Magistrikraadi sotsioloogia alal sai ta 2000. aastal Kesk-Euroopa Ülikoolis koostöös Lancasteri Ülikooliga. 2003. aastal alustas ta doktoriõpinguid sotsioloogia alal Tallinna Pedagoogikaülikoolis. 2001–2006 oli ta Tallinna Pedagoogikaülikoolis / Tallinna Ülikoolis tarbimissotsioloogia kursuse lektor. 2007. aasta veebruarist töötas ta Tallinna Ülikooli Eesti Humanitaarinstituudis nüüdiskultuuri uurimiskeskuses erakorralise teadurina. "Arhiivikoopia". Originaali arhiivikoopia seisuga 4. märts 2016. Vaadatud 13. mail 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 27. detsember 2014. Vaadatud 13. mail 2015.{{netiviide}}: CS1 hooldus: arhiivikoopia kasutusel pealkirjana (link) Tuuli Toomere Eesti Teadusinfosüsteemis
Arhaar

Arhaar (ingl. k. argali; lad k. Ovis ammon) ehk mägilammas on Sise- ja Kesk-Aasias elutsev lamba perekonda kuuluv suur uluklammas. Arhaari üldpikkus on kuni 2 m, tüvekõrgus 1,25 m. Ta kaalub kuni 200 kg. Jääradel on kuni, 1,5 m pikkused ja tüvest kuni 0,5 m jämedused keerdunud sarved. Mõnedel uttedel on peenikesed ja lühikesed sarved. Arhaarid elavad kõrgmäestikes. Suveks rändava nad umbes 5000 m kõrgusele, talvel elavad aga madalamal. Arhaarikarjades on tavaliselt umbes 50 looma, kellest 3-4 on jäärad. Nendest üks on juhtjäär. Utt sünnitab korraga ühe talle, erandjuhtudel kaks talle. Arhaar on üks kodulamba oletatavatest esivanematest. Muflon Lumelammas Ovis ammon (Argali). iucnredlist.org. Vaadatud 27.12.2023 http://eki.ee/dict/ekss/index.cgi?Q=amman Eesti Nõukogude Entsüklopeedia 1. Tallinn: Valgus. 1985.
Vladislav III

Vladislav III nime all on tuntud mitu monarhi: Vladislav Jindřich III ehk Vladislav III Heinrich oli Böömi hertsog Vladislav III oli Valahhia valitseja Władysław III nimelised monarhid: Władysław III oli Poola kuningas Władysław III oli Poola hertsog Vladislav I Vladislav II
Eduard Kook

Eduard Kook (ka Eduard Eeda Kook, Eeda Kook, Eedar Kook; 13. veebruar 1912 Tartu – 19. mai 1991 Tallinn) oli eesti farmatseut ja luuletaja. Ta lõpetas 1939. aastal Tartu ülikooli farmatseudina ning töötas seejärel aastatel 1939–1940 keemiatehases Orto laborijuhatajana ja 1940–1941 Tõnismäe apteegi ja labori juhatajana. Aastatel 1944–1946 oli ta apteekide peavalitsuse vaneminspektor ja seejärel kuni 1949. aastani Tartu ülikooli farmakoloogia-keemia kateedri assistent. Hiljem oli ta muu hulgas meditsiini teadusliku raamatukogu peabibliograaf (1967–1971) ja ajakirja Nõukogude Eesti Tervishoid toimetaja (1971–1972). Et ta oli Saksa okupatsiooni ajal nõukogudevastaseid luuletusi kirjutanud, ei olnud tal võimalik teaduskraadi kaitsta. Luuletusi hakkas ta kirjutama juba koolipõlves. Ta tõlkis ka nii luulet kui ka proosat eelkõige saksa ja vene keelest. Arst ja arstiteadlane Leida Kook oli Eduard Koogi abikaasa. Akadeemiliselt kuulus korporatsiooni Fraternitas Liviensis. Korporatsiooni lauluraamatu "Lemmiklaulud" (1938) üks koostajatest ning mitmete laulude sõnade autor või seadja. "Päikesesse! Kimp luulet 1930–1934" (1934) "Tuhkapäev" (1979) "Varjukaetis" (1983) "Viidipäev" (1989) "Eduard Kook" (PDF). Originaali (PDF) arhiivikoopia seisuga 18. mai 2015. Vaadatud 13. mail 2015. Album Academicum Universitatis Tartuensis 1918-1944
Stanisław Haller de Hallenburg

Stanisław Haller de Hallenburg (26. aprill 1872 Polanka Hallera, Väike-Poola vojevoodkond – aprill 1940 Harkiv) oli Poola poliitik ja sõjaväelane. 1922 anti talle Vabadusristi I liik 3. järk. Ta hukati Katõni massimõrvas. Tema onupoeg oli Poola sõjaväelane, kindral Józef Haller. Eesti riiklike teenetemärkide kavaleride andmebaas presidendi kantselei kodulehel (president.ee). (vaadatud 13.05.2015)
Transformeeriv kasvutegur β

Kasvaja kasvutegur beeta (lüh TGFβ) (transforming growth factor beta) on paljude selgroogsete loomade mitmete (näiteks lümfisüsteemi) rakkude poolt teatud sündmuste korral, nagu näiteks rakkude paljunemine ja diferentseerumine, vabastatavad valgulised molekulid, mis vahendavad pinnaretseptoritega tõenäoliselt põletikuvastaseid ja immunosupressiivseid toimeid, osalevad mitmete elundite arengus ja liigitatakse tsütokiinide hulka. Aktiivset kasvaja kasvutegur beetat eritavad mitmed rakutüübid, näiteks makrofaagid rakuvälisesse vedelikku. Kasvaja kasvutegur beetal ja TGFβ signaalimisel on oluline roll pankrease arengus. TGFβ signaalimine vananeva hiire tüümuse epiteelirakkudes reguleerib tüümuse involutsiooni ja mõjutab otseselt raku võimekust tümopoeesi toetada. TGFβ mõjutab ka T-rakkude paljunemist, diferentseerumist ja tümotsüütide küpsemist tüümuses. Enamik kudesid ekspresseerib hulgaliselt geene, mis kodeerivad TGFβ-t. Normaalsetes rakkudes toimib TGFβ signaalimine nii, et rakutsükkel peatatakse G1 staadiumis ja sellega lõpetatakse paljunemine, kutsutakse esile diferentseerumine ja/või edendatakse programmeeritud rakusurma. TGFβ osaleb immuunsuses, selle täpne roll vähi, bronhiaalasta, kopsufibroosi, südamehaiguste, diabeedi, päriliku hemorraagilise teleangiektaasia, Marfani sündroomi, Ehlersi-Danlosi sündroomi, Loeysi-Dietzi sündroomi, Parkinsoni tõve, kroonilise neeruinsufitsientsi, polüskleroosi ja AIDS-i patogeneesis ei ole tänapäeval selge.  Pikemalt artiklis Vähirakk Karolinska instituudi teadurite uuringud näitavad, et just see eritatav tsütokiin varustab vähiraku pinda valgete verelibledele omaste retseptoritega nii, et vähirakud pääseksid immuunjärelevalvele võimalikult märkamatult lümfisüsteemi. Kui rakk on asunud vähiseisundi teele, siis muteeruvad TGFβ signaalirajad ja vähirakk väljub kasvaja kasvuteguri beeta kontrolli alt. Arvatakse, et vähirakud suurendavad kasvaja kasvuteguri beeta tootmist ja see mõjutab ka ümbritsevaid rakke. Mathias M. Hauri-Hohl, Saulius Zuklys, Marcel P. Keller jt, TGF-β signaling in thymic epithelial cells regulates thymic involution and postirradiation reconstitution, Blood. 1.august 2008; 112(3): 626–634. doi: 10.1182/blood-2007-10-115618, PMCID: PMC2481556, veebiversioon (vaadatud 13.05.2015)(inglise keeles) Florian S Schoenhoff, Benjamin F Griswold, Peter Matt jt, Abstract 5095: The Role of Circulating Transforming Growth Factor-β in Vascular Ehlers-Danlos Syndrome: Implications for Drug Therapy A Novel Approach to Chronic Kidney Disease How cancer tricks the lymphatic system into spreading tumours, 11. mai 2015, veebiversioon (vaadatud 13.05.2015)(inglise keeles) Marina Lohk, Teadlased paljastasid, kuidas vähirakud lümfisüsteemi pääsevad, 12. mai 2015, veebiversioon (vaadatud 13.05.2015) Selles artiklis on kasutatud ingliskeelset artiklit en:Transforming growth factor beta seisuga 13.05.2015.
Vadaktai

Vadaktai on alev Leedus Radviliškise rajoonis Sidabravase vallas. Alev asub Vadakstise jõe kaldal. Alevis on raamatukogu. Vaatamisväärsusteks on 1883. aastal valminud katoliku kirik ja kohalik kalmistu. Vadaktaid on esmamaininud 1372. aastal Hermann Wartbergest (Wadachte). 1744. aastal rajasid jesuiidid sinna oma misjonikeskuse. XVIII sajandi teisel poolel rajasid nad sinna kohaliku katoliku usku pöördunud mõisniku loal ka kloostri koos selle juurde kuuluva kabeliga. 1797. aastal ehitati sinna esimene kirik. Aastail 1902–1905 oli sealses kirikus vaimulikuks kirjanik Juozas Tumas-Vaižgantas. Vadaktai kabel-mausoleum Vadaktai kirik [1] Alev portaalis vietoves.Lt
Šiaulėnai

Šiaulėnai on alev Leedus Radviliškise rajoonis, Šiaulėnai valla halduskeskus. Alev asub Šušvė jõe kaldal. Alevis on keskkool ja raamatukogu. Vaatamisväärsusteks on koduloomuuseum, aastal 1857 valminud katoliku kirik, surnuaed seal asuva kabeliga ja Šiaulėnai mõisa hoonekompleks. Šiaulėnai mõisa mainiti esimest korda aastal 1492. Aastal 1518 ehitati sinna esimene kirik. XIX sajandi lõpus asus seal sünagoog, kihelkonnakool, viis kõrtsi ja võõrastemaja. Teise maailmasõja ajal hävitasid Saksa okupatsiooniväed Šiaulėnais elanud juudid. Asulast sai alev aastal 1972. Šiaulėnai Kabel Šiaulėnai surnuaial Šiaulėnai mõisa hoonetekompleks Šiaulėnai kirik Adomas Bitė – Leedu vabadusvõitleja Marcelinas Šikšnys – Leedu luuletaja [1] Alev portaalis vietoves.Lt Monograafia Šiaulėnai kohta
Stephen Lang

Stephen Lang (sündinud 11. juulil 1952 New Yorgis) on Ameerika Ühendriikide näitleja. Tema ema oli iiri päritolu katoliiklane, isa on juudi rahvusest; tema isapoolsed vanavanemad olid väljarändajad Ungarist. Ta alustas karjääri Broadway teatrites, aga on laiemalt tuntud tänu filmidele "Gods and Generals" (2003) ja "Avatar" (2009) ning lühirollidele telesarjades "Terra Nova" (2011, 13 jagu), "In Plain Sight" (veebruar 2012) ja "Salem" (2014–2015, 10 jagu). Ta on 1. juunist 1980 abielus kostüümikunstniku ja õpetaja Kristina Watsoniga, neil on neli last. IMDb link puudub Stephen Lang andmekogus IMDb (inglise)
Grinkiškis

Grinkiškis (ka Grinkiškės) on alev Leedus Radviliškise rajoonis, Grinkiškise valla halduskeskus. Alev asub Šušvė jõe kaldal. Alevis on keskkool. Vaatamisväärsusteks on aastal 1885 valminud ja aastal 1947 taastatud katoliku kirik ning Grinkiškise mõisa hoonetekompleks. Grinkiškist mainiti esimest korda XV sajandil, mõisa ja selle juures olevat alevit aastal 1554. Aastal 1597 ehitati sinna esimene kirik. Aastal 1804 asutati seal kihelkonnakool. Ajal, mil ladina kirjas leedukeelne kirjandus oli keelustatud, tegutses piirkonnas raamatusmugeldaja S. Malinauskas. XX sajandi esimesel poolel rajati alevisse elektrijaam ja meierei. Aastal 1941 tapsid Saksa okupatsiooniväed 200 Grinkiškise elanikku, põhiliselt olid ohvrid juudid. Aastal 1944 hakkasid alevis ümbruses tegutsema Leedu metsavennad. Nõukogude ajal oli Grinkiškis kohaliku sovhoosi keskasula. Grinkiškis Grinkiškise kirikuaed Grinkiškise kirik Polikarpas Girštautas – Leedu kartograaf ja kirurg Birutė Teodora Visokavičienė – Leedu poliitik ja majandusteadlane [1] Alev portaalis vietoves.Lt Infot alevi ja mõisa kohta (leedu keeles)
Burbiškis

Burbiškis on küla Leedus Radviliškise rajoonis Pakalniškiai vallas. Aastal 2002 oli seal 8 elanikku, aastal 2011 külas elanikke ei olnud. Küla on tekkinud endise Burbiškise mõisa keskusse. [1] Infot küla ja mõisa kohta (leedu keeles)
Kõdunemine

Kõdunemine on protsess, mille jooksul tekib kõdu ehk pooleldi mullastunud orgaaniliste ainete (tavaliselt taimejäänuste) lagunemissaadus Kõdunemine toimub valdavalt aeroobselt (õhukeskkonnas). Aeroobse lagunemise kiirust, võrreldes teiste keskkondadega (vesi ja pinnas), kirjeldab Casperi reegel. [EKSS "Eesti keele seletav sõnaraamat"] DocCheck, Medizinexpert*innen bei. "Casper-Regel". DocCheck Flexikon (saksa). Vaadatud 31. jaanuaril 2024. Nečas, Pavel; Hejna, Petr (2012-12). "Eponyms in forensic pathology". Forensic Science, Medicine, and Pathology (inglise). 8 (4): 395–401. DOI:10.1007/s12024-012-9328-z. ISSN 1547-769X. {{ajakirjaviide}}: kontrolli kuupäeva väärtust: |kuupäev= (juhend)